Fundagerð skipulags - og umhverfisnefndar 15. apríl 2016 Fundur skipulags - og umhverfisnefndar Vopnafjarðarhrepps 15. apríl 2016 , haldinn í Miklagarði kl. 08:00 Einnig sat fundinn Magnús Már Þorvaldsson er ritaði fundargerð . Borin upp tillaga að Borghildur Sverrisdóttir taki að sér formennsku – samhljóða samþykkt . 1. mál : Fundargerð skipulags - og umhverfisnefndar frá 03. febrúar sl. lögð fram . Fundargerðin síðan samhljóða samþykkt . 2. mál : HB Grandi hf – Erindi Bárðar Jónassonar f.h . HB Granda hf. , dags. 12. apríl sl. , um heimild til framkvæmda innanhúss í bolfiskvinnsluhúsi félagsins . Meðfylgjandi eru uppdrættir ASK arkitekta , dags. 11.03.2016 . Varðar málið fyrirhugaða uppbyggingu félagsins í núverandi byggingu þess . Tekið til umræðu , kynnti Höskuldur málið nánar enda þekkir hann það vel sem starfsmaður félagsins . Skipulags - og umhverfisnefnd samþykkir samhljóða að heimila umbeðna framkvæmd en mun taka erindið fyrir að nýju þegar fullnaðaruppdrættir liggja fyrir . 3. mál : Hótel Tangi – Eigendur Hótels Tanga óska eftir heimild til gluggaskipta í lægri byggingu hússins en áður var skipt út gluggum í hærri hluta þess , sbr. erindi dags. 14. apríl sl . Meðfylgjandi eru uppdrættir Verkís , dags. 13.04.2016 , og upplýsingar gluggaframleiðanda . Skipulags - og umhverfisnefnd samþykkir samhljóða að heimila framkvæmdina á grundvelli fyrir liggjandi gagna . 4. mál : Vopnafjarðarhreppur – Skráning á skipulagi og framkvæmdaleyfi efnisnáma . Sbr. meðfylgjandi bréf þáv. sveitarstjóra , dags. 14.12.12 og meðf. bréf Vegagerðar , dags. 14.11.12 . , er varðar skráningu og framkvæmdaleyfi efnisnáma í Vopnafirði er óskað yfirferðar og afgreiðslu skipulags - og umhverfisnefndar . Lagt er til að nefndin feli sveitarstjóra að auglýsa aðalskipulag sveitarfélagsins að nýju í samráði við Skipulagsstofnun . Ennfremur meðf. tillaga að breytingu á aðalskipulagi , dags. 20.03.2009 , uppdr. yfir námur , listi yfir námur og tölvupóstur HAUST til starfsmanns , dags. 15.01.2013 . Starfsmaður gerði grein fyrir málinu . Allar námur voru skráðar áður en málið kom fyrir skipulagsnefnd 21. janúar 2013 , einkum þær er varða Vesturárdalsveginn vegna þeirra framkvæmda . Fór málið í ferli en var aldrei lokið og því tekið hér með fyrir að nýju . Námur sem ekki eru á skipulagi má ekki nýta og því brýnt að ferlið verði hafið á ný . Skipulags - og umhverfisnefnd samþykkir samhljóða að fela sveitarstjóra að vinna að málinu að viðhöfðu samráði við Skipulagsstofnun . Fleira ekki tekið fyrir , fundargerðin lesin upp og samhljóða samþykkt , fundi slitið kl. 08:40 .